CELEX: 62021CN0299
Language: fi
Date: 2021-05-07 00:00:00
Title: Asia C-299/21 P: Valitus, jonka EM on tehnyt 7.5.2021 unionin yleisen tuomioistuimen (ensimmäinen jaosto) asiassa T-599/19, EM v. parlamentti, 3.3.2021 antamasta tuomiosta

25.10.2021   
            
            
               FI
            
            
               Euroopan unionin virallinen lehti
            
            
               C 431/6
            
         
      Valitus, jonka EM on tehnyt 7.5.2021 unionin yleisen tuomioistuimen (ensimmäinen jaosto) asiassa T-599/19, EM v. parlamentti, 3.3.2021 antamasta tuomiosta
      (Asia C-299/21 P)
      (2021/C 431/03)
      Oikeudenkäyntikieli: ranska
      
         Asianosaiset
      
      
         Valittaja: EM (edustaja: M. Casado García-Hirschfeld, avocate)
      
         Muu osapuoli: Euroopan parlamentti
      
         Vaatimukset
      
      Valittaja vaatii unionin tuomioistuinta
      
                  —
               
               
                  kumoamaan 3.3.2021 annetun tuomion EM v. parlamentti (T-599/19) ja
               
            
                  —
               
               
                  velvoittamaan parlamentin korvaamaan oikeudenkäyntikulut unionin yleisessä tuomioistuimessa aiheutuneet kulut mukaan lukien.
               
            
         Oikeudelliset perusteet ja pääasialliset perustelut
      
      Unionin yleisessä tuomioistuimessa esittämässään ensimmäisessä kanneperusteessa valittaja vetosi perusoikeuskirjan 1 ja 31 artiklan sekä henkilöstösääntöjen 12 artiklan ja 12 a artiklan 3 kohdan rikkomiseen, avustamisvelvollisuuden laiminlyöntiin ja harkintavallan väärinkäyttöön. Unionin yleinen tuomioistuin otti kantaa kyseiseen kanneperusteeseen, joka jakautuu kolmeen osaan, valituksenalaisen tuomion 42–131 kohdassa.
      Unionin yleisessä tuomioistuimessa esittämässään toisessa kanneperusteessa valittaja vetosi hyvän hallinnon periaatteen loukkaamiseen, huolenpitovelvollisuuden laiminlyöntiin ja ilmeiseen arviointivirheeseen. Unionin yleinen tuomioistuin otti kantaa kyseiseen kanneperusteeseen valituksenalaisen tuomion 142–159 kohdassa.
      Valittaja esittää valituksensa tueksi yhden ainoan valitusperusteen, joka koskee tosiseikkojen huomioon ottamista vääristyneellä tavalla sekä ilmeisiä arviointivirheitä, joiden seurauksena perustelut ovat riittämättömät ja oikeudellisesti virheelliset. Valittajan mukaan unionin yleinen tuomioistuin on näin ollen ratkaissut asian infra petita. Valittaja riitauttaa muutoksenhaun yhteydessä erityisesti valituksenalaisen tuomion 51–57, 66–69, 100–103, 109, 126–131, 145, 146, 148, 149, 170 ja 171 kohdan.